title: Komisijas Īstenošanas regula (ES) Nr. 193/2014 ( 2014. gada 27. februāris ), ar ko apstiprina darbīgo vielu amizulbromu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu  Dokuments attiecas uz EEZ

text:
               28.2.2014

               LV

               Eiropas Savienības Oficiālais Vēstnesis

               L 59/25

      KOMISIJAS ĪSTENOŠANAS REGULA (ES) Nr. 193/2014
   (2014. gada 27. februāris),
   ar ko apstiprina darbīgo vielu amizulbromu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums attiecībā uz apstiprinājuma procedūru un nosacījumiem. Attiecībā uz amizulbromu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2007/669/EK (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2006. gada 24. martā saņēma pieteikumu no Nissan Chemical Europe S.A.R.L. par darbīgās vielas amizulbroma iekļaušanu Direktīvas 91/414/EEK I pielikumā. Ar Lēmumu 2007/669/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2008. gada 15. jūlijā iesniedza novērtējuma ziņojuma projektu. Saskaņā ar Komisijas Regulas (ES) Nr. 188/2011 (4) 11. panta 6. punktu 2011. gada 20. maijā pieteikuma iesniedzējam tika lūgts sniegt papildu informāciju. Papildu informācijas novērtējumu Apvienotā Karaliste iesniedza 2012. gada februārī kā atjauninātu novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde 2013. gada 27. maijā iesniedza Komisijai secinājumu par darbīgās vielas amizulbroma pesticīdu riska novērtējumu (5). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 13. decembrī tas tika pabeigts kā Komisijas pārskata ziņojums par amizulbromu.

               (5)

               Dažādajās veiktajās pārbaudēs tika konstatēts, ka amizulbromu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt amizulbromu.

               (6)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši amizulbromu saturošu augu aizsardzības līdzekļu atļauju pārskatīšanai. Dalībvalstīm atļaujas attiecīgi būtu jāmaina, jāaizstāj vai jāatsauc. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas Regulu (EEK) Nr. 3600/92 (6), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz nekādus jaunus pienākumus nedz dalībvalstīm, nedz atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (7) pielikums.

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu amizulbromu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2014. gada 31. decembrim vajadzības gadījumā groza vai atsauc spēkā esošās atļaujas tādiem augu aizsardzības līdzekļiem, kas kā darbīgo vielu satur amizulbromu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1.–4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur amizulbromu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 30. jūnijam ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar Regulas (EK) Nr. 1107/2009 29. panta 6. punktā minētajiem vienotajiem principiem, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja amizulbroms ir vienīgā darbīgā viela līdzeklī, vajadzības gadījumā atļauju groza vai atsauc vēlākais līdz 2015. gada 31. decembrim; vai

               b)

               ja līdzeklis satur amizulbromu kā vienu no vairākām darbīgajām vielām, atļauju vajadzības gadījumā groza vai atsauc vēlākais līdz 2015. gada 31. decembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas iekļautas Direktīvas 91/414/EEK I pielikumā vai ar kuriem minētā viela vai vielas apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 27. februārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2007. gada 15. oktobra Lēmums 2007/669/EK, ar ko principā atzīst tās dokumentācijas pilnīgumu, kas iesniegta sīkākai pārbaudei saistībā ar iespējamo Adoxophyes orana granulovirus, amizulbroma, emamektīna, piridalila un Spodoptera littoralis nucleopolyhedrovirus iekļaušanu Padomes Direktīvas 91/414/EEK I pielikumā (OV L 274, 18.10.2007., 15. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  EFSA Journal 2013; 11(6):3237. Pieejams tiešsaistē: www.efsa.europa.eu

      (6)  Komisijas 1992. gada 11. decembra Regula (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (OV L 366, 15.12.1992., 10. lpp.).

      (7)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Amizulbroms

                     CAS Nr. 348635-87-0

                     CIPAC Nr. 789

                  3-(3-brom-6-fluor-2-metilindol-1-ilsulfonil)-N,N-dimetil-1H-1,2,4-triazol-1-sulfonamīds

                  ≥ 985 g/kg
                  Nepārsniedz šādu attiecīgo piemaisījumu:
                  3-brom-6-fluor-2-metil-1-(1H-1,2,4-triazol-3-ilsulfonil)-1H-indols: ≤ 2 g/kg

                  2014. gada 1. jūlijs

                  2024. gada 30. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par amizulbromu, un jo īpaši tā I un II papildinājumu, ko Pārtikas aprites un dzīvnieku veselības pastāvīgā komiteja pabeidza 2013. gada 13. decembrī.
                  Šajā kopējā novērtējumā dalībvalstis īpašu uzmanību velta ūdens un augsnes organismu apdraudējumam.
                  Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              1)

                              fotoķīmiskās sadalīšanās nenozīmību amizilbroma augsnes metabolismā piesārņot gruntsūdeņus saistībā ar metabolītiem 3-brom-6-fluor-2-metil-1-(1H-1,2,4-triazol-3-ilsulfonil)-1H-indolu un 1-(dimetilsulfamoil)-1H-1,2,4-triazol-3-sulfoskābi;

                              2)

                              amizilbroma (tikai FOCUS drenāžas scenārijos) un metabolītu 1-(dimetilsulfamoil)-1H-1,2,4-triazol-3-sulfoskābes, 1H-1,2,4-triazol-3-sulfoskābes, 1H-1,2,4-triazola, N,N-dimetil-1H-1,2,4-triazol-3-sulfonamīda, 2-acetamīd-4-fluorbenzoskābes, 2-acetamīd-4-fluor-hidroksibenzoskābes un 2,2′-oksibis(6-fluor-2-metil-1,2-dihidro-3H-indol-3-ona) zemo potenciālu piesārņot virszemes ūdeņus vai pakļaut ekspozīcijai ūdens organismus noteces rezultātā;

                              3)

                              atkarībā no novērtējuma rezultātiem, kas iegūti saskaņā ar 1) un 2) punktu, ja konstatēta ievērojama fotoķīmiskā sadalīšanās augsnē vai ja konstatēts augsts piesārņošanas vai ekspozīcijas potenciāls, izmanto papildu analītiskās metodes, lai noteiktu visus atlieku savienojumus virszemes ūdeņu kontrolei;

                              4)

                              sekundārās saindēšanās risku putniem un zīdītājiem, ko rada 3-brom-6-fluor-2-metil-1-(1H-1,2,4-triazol-3-ilsulfonil)-1H-indols;

                              5)

                              amizulbroma un tā metabolīta 3-brom-6-fluor-2-metil-1-(1H-1,2,4-triazol-3-ilsulfonil)-1H-indola potenciālu izraisīt endokrīnās sistēmas traucējumus putniem un zivīm.

                        Pieteikuma iesniedzējs 1)–4) punktā minēto informāciju Komisijai, dalībvalstīm un iestādei iesniedz līdz 2016. gada 30. jūnijam, savukārt 5) punktā minēto informāciju – divu gadu laikā pēc attiecīgo ESAO pārbaužu vadlīniju par endokrīnās sistēmas traucējumiem pieņemšanas.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “69

                     Amizulbroms

                        CAS Nr. 348635-87-0

                        CIPAC Nr. 789

                     3-(3-brom-6-fluor-2-metilindol-1-ilsulfonil)-N,N-dimetil-1H-1,2,4-triazol-1-sulfonamīds

                     ≥ 985 g/kg
                     Šādi būtiski piemaisījumi tehniskajā materiālā nedrīkst pārsniegt noteiktu robežvērtību:
                     3-brom-6-fluor-2-metil-1-(1H-1,2,4-triazol-3-ilsulfonil)-1H-indols: ≤ 2 g/kg

                     2014. gada 1. jūlijs

                     2024. gada 30. jūnijs

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par amizulbromu, un jo īpaši tā I un II papildinājumu, ko Pārtikas aprites un dzīvnieku veselības pastāvīgā komiteja pabeidza 2013. gada 13. decembrī.
                     Šajā kopējā novērtējumā dalībvalstis īpašu uzmanību velta ūdens un augsnes organismu apdraudējumam.
                     Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par:

                                 1)

                                 fotoķīmiskās sadalīšanās nenozīmību amizilbroma augsnes metabolismā piesārņot gruntsūdeņus saistībā ar metabolītiem 3-brom-6-fluor-2-metil-1-(1H-1,2,4-triazol-3-ilsulfonil)-1H-indolu un 1-(dimetilsulfamoil)-1H-1,2,4-triazol-3-sulfoskābi;

                                 2)

                                 amizilbroma (tikai FOCUS drenāžas scenārijos) un metabolītu 1-(dimetilsulfamoil)-1H-1,2,4-triazol-3-sulfoskābes, 1H-1,2,4-triazol-3-sulfoskābes, 1H-1,2,4-triazola, N,N-dimetil-1H-1,2,4-triazol-3-sulfonamīda, 2-acetamīd-4-fluorbenzoskābes, 2-acetamīd-4-fluor-hidroksibenzoskābes un 2,2′-oksibis(6-fluor-2-metil-1,2-dihidro-3H-indol-3-ona) zemo potenciālu piesārņot virszemes ūdeņus vai pakļaut ekspozīcijai ūdens organismus noteces rezultātā;

                                 3)

                                 atkarībā no novērtējuma rezultātiem, kas iegūti saskaņā ar 1) un 2) punktu, ja konstatēta ievērojama fotoķīmiskā sadalīšanās augsnē vai ja konstatēts augsts piesārņošanas vai ekspozīcijas potenciāls, izmanto papildu analītiskās metodes, lai noteiktu visus atlieku savienojumus virszemes ūdeņu kontrolei;

                                 4)

                                 sekundārās saindēšanās risku putniem un zīdītājiem, ko rada 3-brom-6-fluor-2-metil-1-(1H-1,2,4-triazol-3-ilsulfonil)-1H-indols;

                                 5)

                                 amizulbroma un tā metabolīta 3-brom-6-fluor-2-metil-1-(1H-1,2,4-triazol-3-ilsulfonil)-1H-indola potenciālu izraisīt endokrīnās sistēmas traucējumus putniem un zivīm.

                           Pieteikuma iesniedzējs 1)–4) punktā minēto informāciju Komisijai, dalībvalstīm un iestādei iesniedz līdz 2016. gada 30. jūnijam, savukārt 5) punktā minēto informāciju – divu gadu laikā pēc attiecīgo ESAO pārbaužu vadlīniju par endokrīnās sistēmas traucējumiem pieņemšanas.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 826/2013 ( 2013. gada 29. augusts ), ar ko apstiprina darbīgo vielu sedaksānu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas Regulas (ES) Nr. 540/2011 pielikumu  Dokuments attiecas uz EEZ

text:
               30.8.2013

               LV

               Eiropas Savienības Oficiālais Vēstnesis

               L 232/13

         KOMISIJAS ĪSTENOŠANAS REGULA (ES) Nr. 826/2013
   (2013. gada 29. augusts),
   ar ko apstiprina darbīgo vielu sedaksānu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas Regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu darbīgajām vielām, par kurām saskaņā ar tālāk minētās direktīvas 6. panta 3. punktu pirms 2011. gada 14. jūnija pieņemts lēmums, attiecībā uz apstiprinājuma procedūru un nosacījumiem piemēro Padomes Direktīvu 91/414/EEK (2). Regulas (EK) Nr. 1107/2009 80. panta 1. punkta a) apakšpunkta nosacījumi attiecībā uz sedaksānu ir izpildīti ar Komisijas Lēmumu 2011/123/ES (3).

               (2)

               Saskaņā ar Direktīvas 91/414/EEK 6. panta 2. punktu Francija 2010. gada 14. jūnijā saņēma uzņēmuma Syngenta Crop Protection AG pieteikumu par darbīgās vielas sedaksāna iekļaušanu Direktīvas 91/414/EEK I pielikumā. Ar Lēmumu 2011/123/ES tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2011. gada 10. maijā iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “iestāde”). Iestāde secinājumu par darbīgās vielas sedaksāna pesticīdu riska novērtējuma pārskatīšanu (4)2012. gada 6. jūlijā iesniedza Komisijai.

               (5)

               Komisija 2012. gada novembrī iestādei pieprasīja papildu toksikoloģisko novērtējumu. Ziņotāja dalībvalsts iesniedza novērtējuma ziņojuma projekta papildinājumu. Iestāde atjaunināja savu secinājumu un noorganizēja galīgo apspriešanu ar dalībvalstīm.

               (6)

               Iestāde atjaunināto secinājumu par darbīgās vielas sedaksāna pesticīdu riska novērtējuma pārskatīšanu (5)2012. gada 18. decembrī iesniedza Komisijai. Dalībvalstis un Komisija novērtējuma ziņojuma projektu un iestādes atjaunināto secinājumu izskatīja Pārtikas aprites un dzīvnieku veselības pastāvīgajā komitejā, un novērtējuma ziņojuma projekts 2013. gada 16. jūlijā tika pabeigts kā Komisijas pārskata ziņojums par sedaksānu.

               (7)

               Dažādajās veiktajās pārbaudēs tika konstatēts, ka augu aizsardzības līdzekļi, kas satur sedaksānu, kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt sedaksānu.

               (8)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāparedz atsevišķi nosacījumi un ierobežojumi.

               (9)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (10)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļaujas pārskatīšanai attiecībā uz augu aizsardzības līdzekļiem, kas satur sedaksānu. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus atjauninātos III pielikumā minētos dokumentus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (11)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (6), var rasties grūtības, interpretējot spēkā esošu atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, būtu jāprecizē dalībvalstu pienākumi, jo īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus nedz dalībvalstīm, nedz atļauju turētājiem.

               (12)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (7).

               (13)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Kā norādīts I pielikumā, darbīgo vielu sedaksānu apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 līdz 2014. gada 31. jūlijam vajadzības gadījumā groza vai atsauc spēkā esošās atļaujas darbīgo vielu sedaksānu saturošiem augu aizsardzības līdzekļiem.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma ailē “Īpaši noteikumi”, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst minētās direktīvas II pielikuma prasībām.
   2.   Atkāpjoties no 1. punkta, katru atļauto augu aizsardzības līdzekli, kas satur sedaksānu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 31. janvārim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili “Īpaši noteikumi”. Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja sedaksāns līdzeklī ir vienīgā darbīgā viela, tad atļauju vajadzības gadījumā groza vai atsauc vēlākais līdz 2015. gada 31. jūlijam; vai

               b)

               ja līdzeklis satur sedaksānu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. jūlijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas ir apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

   To piemēro no 2014. gada 1. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 49, 24.2.2011., 40. lpp.

      (4)  The EFSA Journal (2012); 10(7)2823. Pieejams tiešsaistē: www.efsa.europa.eu.

      (5)  The EFSA Journal (2012); 11(1)3057. Pieejams tiešsaistē: www.efsa.europa.eu.

      (6)  OV L 366, 15.12.1992., 10. lpp.

      (7)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprināšanas termiņa beigas

                  Īpaši noteikumi

                  Sedaksāns

                     CAS Nr. 874967-67-6
                  (trans-izomērs: 599197-38-3 / cis-izomērs: 599194-51-1)

                     CIPAC Nr. 833

                  Divu cis-izomēru 2′-[(1RS,2RS)-1,1′-bicikloprop-2-il]-3-(difluorometil)-1-metilpirazol-4-karboksanilida un 2 trans-izomēru 2′-[(1RS,2SR)-1,1′-bicikloprop-2-il]-3-(difluorometil)-1-metilpirazol-4-karboksanilida maisījums

                  ≥ 960 g/kg sedaksāna
                  (enantiomēru maisījums 50:50 diviem trans-izomēriem 820–890 g/kg robežās un enantiomēru maisījums 50:50 diviem cis-izomēriem 100–150 g/kg robežās)

                  2014. gada 1. februāris

                  2024. gada 31. janvāris

                  A   DAĻA
                  Var atļaut lietot tikai sēklu apstrādei.
                  B   DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par sedaksānu, un jo īpaši tā I un II papildinājumu, ko 2013. gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              a)

                              gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                              b)

                              putnu un zīdītāju apdraudējumam ilgtermiņā.

                        Atļaujas nosacījumos vajadzības gadījumā ietver apdraudējuma mazināšanas pasākumus.
                  Attiecīgās dalībvalstis, ja vajadzīgs, īsteno pārraudzības programmas, lai pārbaudītu iespējamo gruntsūdeņu piesārņojumu ar metabolītu CSCD465008 jutīgajās zonās.
                  Attiecīgās dalībvalstis pieprasa apstiprinošu informāciju attiecībā uz metabolīta CSCD465008 ietekmi un attiecīgo gruntsūdeņu apdraudējuma novērtējumu, ja sedaksāns atbilstīgi Regulai (EK) Nr. 1272/2008 ir klasificēts kā viela, par kuru “ir aizdomas, ka tā var izraisīt vēzi”.
                  Pieteikuma iesniedzējs attiecīgo informāciju iesniedz Komisijai, dalībvalstīm un iestādei sešu mēnešu laikā no dienas, kad tika piemērota regula, ar kuru tiek klasificēts sedaksāns.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “48

                     Sedaksāns

                        CAS Nr. 874967-67-6
                     (trans-izomērs: 599197-38-3 / cis-izomērs: 599194-51-1)

                        CIPAC Nr. 833

                     Divu cis-izomēru 2′-[(1RS,2RS)-1,1′-bicikloprop-2-il]-3-(difluorometil)-1-metilpirazol-4-karboksanilida un 2 trans-izomēru 2′-[(1RS,2SR)-1,1′-bicikloprop-2-il]-3-(difluorometil)-1-metilpirazol-4-karboksanilida maisījums

                     ≥ 960 g/kg sedaksāna
                     (enantiomēru maisījums 50:50 diviem trans-izomēriem 820–890 g/kg robežās un enantiomēru maisījums 50:50 diviem cis-izomēriem 100–150 g/kg robežās)

                     2014. gada 1. februāris

                     2024. gada 31. janvāris

                     A   DAĻA
                     Var atļaut lietot tikai sēklu apstrādei.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par sedaksānu, un jo īpaši tā I un II papildinājumu, ko 2013. gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 a)

                                 gruntsūdeņu aizsardzībai, ja darbīgā viela izmantota reģionos ar jutīgu augsni un/vai klimatiskajiem apstākļiem;

                                 b)

                                 putnu un zīdītāju apdraudējumam ilgtermiņā.

                           Atļaujas nosacījumos vajadzības gadījumā ietver apdraudējuma mazināšanas pasākumus.
                     Attiecīgās dalībvalstis, ja vajadzīgs, īsteno pārraudzības programmas, lai pārbaudītu iespējamo gruntsūdeņu piesārņojumu ar metabolītu CSCD465008 jutīgajās zonās.
                     Attiecīgās dalībvalstis pieprasa apstiprinošu informāciju attiecībā uz metabolīta CSCD465008 ietekmi un attiecīgo gruntsūdeņu apdraudējuma novērtējumu, ja sedaksāns atbilstīgi Regulai (EK) Nr. 1272/2008 ir klasificēts kā viela, par kuru “ir aizdomas, ka tā var izraisīt vēzi”.
                     Pieteikuma iesniedzējs attiecīgo informāciju iesniedz Komisijai, dalībvalstīm un iestādei sešu mēnešu laikā no dienas, kad tika piemērota regula, ar kuru tiek klasificēts sedaksāns.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 1023/2014 ( 2014. gada 26. septembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               27.9.2014

               LV

               Eiropas Savienības Oficiālais Vēstnesis

               L 283/42

         KOMISIJAS ĪSTENOŠANAS REGULA (ES) Nr. 1023/2014
   (2014. gada 26. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 26. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  53,3

                  TR

                  83,3

                  XS

                  79,6

                  ZZ

                  72,1

                  0707 00 05

                  MK

                  29,8

                  TR

                  100,1

                  ZZ

                  65,0

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  143,7

                  CL

                  91,2

                  IL

                  103,5

                  TR

                  117,7

                  UY

                  116,2

                  ZA

                  139,0

                  ZZ

                  118,6

                  0806 10 10

                  BR

                  167,9

                  MK

                  103,8

                  TR

                  113,0

                  ZZ

                  128,2

                  0808 10 80

                  BR

                  56,6

                  CL

                  121,2

                  NZ

                  126,0

                  US

                  135,4

                  ZA

                  153,7

                  ZZ

                  118,6

                  0808 30 90

                  CN

                  101,3

                  TR

                  118,4

                  ZZ

                  109,9

                  0809 40 05

                  MK

                  9,0

                  ZZ

                  9,0

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/984 (2015. gada 24. jūnijs), ar ko vara piritionu kā esošu aktīvo vielu apstiprina lietošanai 21. produkta veida biocīdos (Dokuments attiecas uz EEZ)

text:
               25.6.2015

               LV

               Eiropas Savienības Oficiālais Vēstnesis

               L 159/43

         KOMISIJAS ĪSTENOŠANAS REGULA (ES) 2015/984
   (2015. gada 24. jūnijs),
   ar ko vara piritionu kā esošu aktīvo vielu apstiprina lietošanai 21. produkta veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:

               (1)

               Komisijas Deleģētajā regulā (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to apstiprināšanu lietošanai biocīdos.

               (2)

               Vara piritions ir minētajā sarakstā.

               (3)

               Vara piritions ir novērtēts saskaņā ar Eiropas Parlamenta un Padomes Direktīvas 98/8/EK (3) 16. panta 2. punktu lietošanai biocīdos, kuri pieder pie 21. produkta veida (pretnosēdumu produkti), kā noteikts minētās direktīvas V pielikumā, kas atbilst 21. produkta veidam, kas definēts Regulas (ES) Nr. 528/2012 V pielikumā.

               (4)

               Par kompetento novērtētājiestādi tika izraudzīta Zviedrija, un tā saskaņā ar Komisijas Regulas (EK) Nr. 1451/2007 (4) 14. panta 4. un 6. punktu 2011. gada 28. janvārī Komisijai iesniedza novērtējuma ziņojumu kopā ar saviem ieteikumiem.

               (5)

               Saskaņā ar Deleģētās regulas (ES) Nr. 1062/2014 7. panta 1. punkta b) apakšpunktu, ņemot vērā kompetentās novērtētājiestādes secinājumus, Biocīdu komiteja 2014. gada 3. oktobrī sagatavoja Eiropas Ķimikāliju aģentūras atzinumu.

               (6)

               Saskaņā ar minēto atzinumu biocīdi, kurus lieto 21. produkta veidam un kuri satur vara piritionu, varētu atbilst Direktīvas 98/8/EK 5. panta izklāstītajām prasībām, ja tiek ievēroti konkrēti nosacījumi attiecībā uz to lietošanu.

               (7)

               Tāpēc ir lietderīgi apstiprināt vara piritionu lietošanai 21. produkta veida biocīdos ar noteikumu, ka tiek ievēroti pielikumā noteiktie īpašie nosacījumi.

               (8)

               Papildus ir jāapstiprina, vai ir pieņemami ar pretnosēdumu produktu lietošanu saistītie riski un vai ir piemēroti ierosinātie riska mazināšanas pasākumi. Lai esošo pretnosēdumu aktīvo vielu apstiprinājumu atjaunošanas reizē būtu vieglāk pārskatīt un salīdzināt ar minētajām vielām saistītos riskus un ieguvumus, kā arī piemērotos riska mazināšanas pasākumus, attiecībā uz minētajām vielām būtu vajadzīgs viens un tas pats apstiprinājuma beigu datums.

               (9)

               Pirms apstiprināt aktīvo vielu, būtu jāatvēl pietiekami ilgs laiks, lai ieinteresētās personas varētu veikt jauno prasību izpildei nepieciešamos sagatavošanās pasākumus.

               (10)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Vara piritionu kā aktīvo vielu apstiprina lietošanai 21. produkta veida biocīdos, ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 24. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

      (4)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprināšanas datums

                  Apstiprinājuma beigu datums

                  Produkta veids

                  Īpaši nosacījumi

                  Vara piritions

                     IUPAC nosaukums:

                     bis(1-hidroksi-1H-piridīn-2-tionāt-O,S)varš
                  EK Nr.: 238-984-0

                     CAS Nr.: 14915-37-8

                  950 g/kg

                  2016. gada 1. oktobris

                  2025. gada 31. decembris

                  21

                  Produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti.
                  Lai attiecībā uz biocīdiem saņemtu atļauju, jāizpilda šādi nosacījumi:

                              1)

                              vara piritionu saturošus produktus neatļauj lietot neprofesionāliem lietotājiem;

                              2)

                              rūpnieciskiem vai profesionāliem lietotājiem nosaka drošas darba metodes un attiecīgus organizatoriskos pasākumus. Ja citādā veidā ekspozīciju līdz pieņemamam līmenim samazināt nav iespējams, produktus lieto, izmantojot piemērotus individuālos aizsardzības līdzekļus;

                              3)

                              marķējumā un attiecīgā gadījumā arī lietošanas instrukcijās norāda, ka apstrādātās virsmas pirms to nožūšanas jāsargā no bērniem;

                              4)

                              atļauto produktu marķējumā un attiecīgā gadījumā arī to drošības datu lapās norāda, ka lietošanu, apkopi un remontu veic ierobežotā zonā un uz cietas ūdensnecaurlaidīgas pamatnes ar aizsargsienu, lai novērstu tiešas noplūdes un līdz minimumam samazinātu emisiju apkārtējā vidē, un ka jebkādas vara piritionu saturošas noplūdes vai atkritumus savāc atkārtotai lietošanai vai likvidēšanai;

                              (5)

                              attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta vai Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.

         (1)  Šajā slejā norādīta tīrības pakāpe ir saskaņā ar Direktīvas 98/8/EK 16. panta 2. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

         (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

         (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) Nr. 833/2013 ( 2013. gada 30. augusts ), ar ko apstiprina darbīgo vielu piriofenonu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu  Dokuments attiecas uz EEZ

text:
               31.8.2013

               LV

               Eiropas Savienības Oficiālais Vēstnesis

               L 233/7

         KOMISIJAS ĪSTENOŠANAS REGULA (ES) Nr. 833/2013
   (2013. gada 30. augusts),
   ar ko apstiprina darbīgo vielu piriofenonu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Īstenošanas Regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu darbīgajām vielām, par kurām saskaņā ar Direktīvas 91/414/EEK (2) 6. panta 3. punktu pirms 2011. gada 14. jūnija pieņemts lēmums, attiecībā uz apstiprinājuma procedūru un nosacījumiem piemēro Direktīvu 91/414/EEK. Attiecībā uz piriofenonu Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2010/785/ES (3).

               (2)

               Saskaņā ar Direktīvas 91/414/EEK 6. panta 2. punktu Apvienotā Karaliste 2010. gada 31. martā saņēma ISK BioSciences Europe N.V. pieteikumu darbīgās vielas piriofenona iekļaušanai Direktīvas 91/414/EEK I pielikumā. Ar Lēmumu 2010/785/ES tika apstiprināts, ka dokumentācija ir pilnīga, proti, to principā var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.

               (3)

               Šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Izraudzītā ziņotāja dalībvalsts 2012. gada 30. janvārī iesniedza novērtējuma ziņojuma projektu.

               (4)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk "iestāde"). 2013. gada 18. martā iestāde iesniedza Komisijai secinājumu par darbīgās vielas piriofenona pesticīdu riska novērtējuma pārskatīšanu (4). Dalībvalstis un Komisija izskatīja novērtējuma ziņojuma projektu un iestādes secinājumu Pārtikas aprites un dzīvnieku veselības pastāvīgajā komitejā, un 2013. gada 16. jūlijā novērtējuma ziņojuma projekts tika pabeigts kā Komisijas pārskata ziņojums par piriofenonu.

               (5)

               Dažādajās veiktajās pārbaudēs tika konstatēts, ka piriofenonu saturoši augu aizsardzības līdzekļi kopumā ir uzskatāmi par atbilstošiem Direktīvas 91/414/EEK 5. panta 1. punkta a) un b) apakšpunktā un 5. panta 3. punktā noteiktajām prasībām, jo īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt piriofenonu.

               (6)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātnes un tehnikas atziņas, tomēr ir jāiekļauj atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

               (7)

               Pirms apstiprināšanas būtu jāatvēl pietiekami ilgs periods, lai dalībvalstis un ieinteresētās personas varētu sagatavoties no apstiprinājuma izrietošo jauno prasību izpildei.

               (8)

               Neskarot saistības, kas apstiprināšanas rezultātā noteiktas ar Regulu (EK) Nr. 1107/2009, un ņemot vērā īpašo situāciju, ko radījusi pāreja no Direktīvas 91/414/EEK uz Regulu (EK) Nr. 1107/2009, tomēr būtu jāpiemēro turpmāk minētie nosacījumi. Pēc apstiprināšanas dalībvalstīm būtu jāatvēl seši mēneši atļauju pārskatīšanai attiecībā uz piriofenonu saturošiem augu aizsardzības līdzekļiem. Dalībvalstīm attiecīgi būtu jāmaina, jāaizstāj vai jāatsauc atļaujas. Atkāpjoties no iepriekš minētā termiņa, būtu jāparedz ilgāks laiks, lai iesniegtu un novērtētu visus III pielikuma dokumentācijas atjauninājumus par katru augu aizsardzības līdzekli katram paredzētajam lietojuma veidam un saskaņā ar vienotajiem principiem, kā noteikts Direktīvā 91/414/EEK.

               (9)

               Kā liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (5), var rasties grūtības, interpretējot spēkā esošo atļauju turētāju pienākumus attiecībā uz piekļuvi datiem. Lai izvairītos no turpmākiem sarežģījumiem, jāprecizē dalībvalstu pienākumi, jo īpaši pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdz šim pieņemtajām direktīvām par grozījumiem minētās direktīvas I pielikumā vai regulās, ar ko apstiprina darbīgās vielas, neparedz jaunus pienākumus ne dalībvalstīm, ne atļauju turētājiem.

               (10)

               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza pielikums Komisijas 2011. gada 25. maija Īstenošanas regulai (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (6).

               (11)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu piriofenonu, kas aprakstīta I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Dalībvalstis saskaņā ar Regulu (EK) Nr. 1107/2009 attiecīgā gadījumā līdz 2014. gada 31. jūlijam groza vai atsauc spēkā esošās atļaujas augu aizsardzības līdzekļiem, kas satur darbīgo vielu piriofenonu.
   Tās līdz minētajai dienai īpaši pārbauda, vai ir izpildīti šīs regulas I pielikuma nosacījumi, izņemot tos, kas norādīti minētā pielikuma īpašo noteikumu ailē, un vai atļaujas turētājam saskaņā ar Direktīvas 91/414/EEK 13. panta 1. līdz 4. punkta un Regulas (EK) Nr. 1107/2009 62. panta nosacījumiem ir tāda dokumentācija vai piekļuve tādai dokumentācijai, kas atbilst Direktīvas 91/414/EEK II pielikuma prasībām.
   2.   Atkāpjoties no 1. punkta, attiecībā uz katru atļauto augu aizsardzības līdzekli, kas satur piriofenonu kā vienīgo darbīgo vielu vai vienu no vairākām darbīgajām vielām, kuras visas vēlākais līdz 2014. gada 31. janvārim ir iekļautas Īstenošanas regulas (ES) Nr. 540/2011 pielikumā, dalībvalstis atkārtoti novērtē šo līdzekli saskaņā ar Regulas (EK) Nr. 1107/2009 29. panta 6. punktā minētajiem vienotajiem principiem, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma aili "Īpaši noteikumi". Pamatojoties uz minēto novērtējumu, tās nosaka, vai līdzeklis atbilst Regulas (EK) Nr. 1107/2009 29. panta 1. punktā izklāstītajiem nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja piriofenons ir vienīgā darbīgā viela līdzeklī, tad vajadzības gadījumā groza vai atsauc atļauju vēlākais līdz 2015. gada 31. jūlijam; vai

               b)

               ja līdzeklis satur piriofenonu kā vienu no vairākām darbīgajām vielām, atļauju vajadzības gadījumā groza vai atsauc līdz 2015. gada 31. jūlijam vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai aktos, ar kuriem attiecīgā viela vai vielas tika iekļautas Direktīvas 91/414/EEK I pielikumā vai ar kuriem minētā viela vai vielas tika apstiprinātas, izvēloties vēlāko no šiem datumiem.

         3. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. februāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. augustā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 230, 19.8.1991., 1. lpp.

      (3)  OV L 335, 18.12.2010., 64. lpp.

      (4)  EFSA Journal (2013) 11(4):3147. Pieejams tiešsaistē: www.efsa.europa.eu.

      (5)  OV L 366, 15.12.1992., 10. lpp.

      (6)  OV L 153, 11.6.2011., 1. lpp.

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprinājuma datums

                  Apstiprināšanas termiņa beigas

                  Īpaši noteikumi

                  Piriofenons:

                     CAS Nr. 688046-61-9

                     CIPAC Nr. 827

                  (5-hlor-2-metoksi-4-metil-3-piridil)(4,5,6-trimetoksi-o-tolil)metanons

                  ≥ 965 g/kg

                  2014. gada 1. februāris

                  2024. gada 31. janvāris

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par piriofenonu un jo īpaši tā I un II papildinājumu, ko 2013 gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                  Lietošanas nosacījumos attiecīgā gadījumā ietver riska mazināšanas pasākumus.
                  Pieteikuma iesniedzējs iesniedz apstiprinošu informāciju par:

                              a)

                              divu piemaisījumu identitāti pagaidu specifikācijas pilnīgam pamatojumam;

                              b)

                              tādu piemaisījumu iespējamo toksiskumu, kuri ir ietverti ierosinātajā tehniskajā specifikācijā, izņemot informāciju par vienu piemaisījumu, attiecībā uz kuru tika iesniegts akūtā orālā toksiskuma pētījums un Eimsa tests.

                        Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2016. gada 31. janvārim.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprinājuma datums

                     Apstiprināšanas termiņa beigas

                     Īpaši noteikumi

                     “53.

                     Piriofenons:

                        CAS Nr. 688046-61-9

                        CIPAC Nr. 827

                     (5-hlor-2-metoksi-4-metil-3-piridil)(4,5,6-trimetoksi-o-tolil)metanons

                     ≥ 965 g/kg

                     2014. gada 1. februāris

                     2024. gada 31. janvāris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par piriofenonu un jo īpaši tā I un II papildinājumu, ko 2013 gada 16. jūlijā pabeigusi Pārtikas aprites un dzīvnieku veselības pastāvīgā komiteja.
                     Lietošanas nosacījumos attiecīgā gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par:

                                 a)

                                 divu piemaisījumu identitāti pagaidu specifikācijas pilnīgam pamatojumam;

                                 b)

                                 tādu piemaisījumu iespējamo toksiskumu, kuri ir ietverti ierosinātajā tehniskajā specifikācijā, izņemot informāciju par vienu piemaisījumu, attiecībā uz kuru tika iesniegts akūtā orālā toksiskuma pētījums un Eimsa tests.

                           Minēto informāciju pieteikuma iesniedzējs iesniedz Komisijai, dalībvalstīm un iestādei līdz 2016. gada 31. janvārim.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2015/308 ( 2015. gada 26. februāris ), ar ko groza Īstenošanas regulu (ES) Nr. 540/2011 attiecībā uz darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprināšanas nosacījumiem  Dokuments attiecas uz EEZ

text:
               27.2.2015

               LV

               Eiropas Savienības Oficiālais Vēstnesis

               L 56/9

         KOMISIJAS ĪSTENOŠANAS REGULA (ES) 2015/308
   (2015. gada 26. februāris),
   ar ko groza Īstenošanas regulu (ES) Nr. 540/2011 attiecībā uz darbīgās vielas Z,Z,Z,Z-7,13,16,19-dokosatetraēn-1-ilizobutirāta apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Darbīgo vielu Z,Z,Z,Z-7,13,16,19-dokosatetraēn-1-ilizobutirātu iekļāva Padomes Direktīvas 91/414/EEK (2) I pielikumā ar Komisijas Direktīvu 2008/127/EK (3) saskaņā ar Komisijas Regulas (EK) Nr. 2229/2004 (4) 24.b pantā norādīto procedūru. Tā kā Direktīva 91/414/EEK ir aizstāta ar Regulu (EK) Nr. 1107/2009, šī viela ir uzskatāma par apstiprinātu saskaņā ar minēto regulu un iekļauta Komisijas Īstenošanas regulas (ES) Nr. 540/2011 (5) pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “iestāde”) 2013. gada 18. decembrī sniedza Komisijai savu viedokli attiecībā uz pārskata ziņojuma projektu par Z,Z,Z,Z-7,13,16,19-dokosatetraēn-1-ilizobutirātu (6). Iestāde savu viedokli par Z,Z,Z,Z-7,13,16,19-dokosatetraēn-1-ilizobutirātu darīja zināmu pieteikuma iesniedzējam.

               (3)

               Komisija aicināja pieteikuma iesniedzēju iesniegt piezīmes attiecībā uz pārskata ziņojuma projektu par Z,Z,Z,Z-7,13,16,19-dokosatetraēn-1-ilizobutirātu. Dalībvalstis un Komisija izskatīja pārskata ziņojuma projektu un iestādes viedokli Augu, dzīvnieku, pārtikas aprites un dzīvnieku barības pastāvīgajā komitejā, un 2014. gada 12. decembrī tas tika pabeigts kā Komisijas pārskata ziņojums par Z,Z,Z,Z-7,13,16,19-dokosatetraēn-1-ilizobutirātu.

               (4)

               Ir apstiprināts, ka darbīgā viela Z,Z,Z,Z-7,13,16,19-dokosatetraēn-1-ilizobutirāts ir uzskatāma par apstiprinātu saskaņā ar Regulu (EK) Nr. 1107/2009.

               (5)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza Z,Z,Z,Z-7,13,16,19-dokosatetraēn-1-ilizobutirāta apstiprināšanas nosacījumi. Jo īpaši ir lietderīgi pieprasīt papildu apstiprinošu informāciju.

               (6)

               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.

               (7)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2008. gada 18. decembra Direktīva 2008/127/EK, ar ko groza Padomes Direktīvu 91/414/EEK, lai tajā iekļautu vairākas darbīgās vielas (OV L 344, 20.12.2008., 89. lpp.).

      (4)  Komisijas 2004. gada 3. decembra Regula (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (OV L 379, 24.12.2004., 13. lpp.).

      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (6)  Conclusion on the peer review of the pesticide risk assessment of the active substance Z,Z,Z,Z-7,13,16,19-doco-satetraen-1-yl isobutyrate. EFSA Journal (2014); 12(2):3525. Pieejams tiešsaistē: www.efsa.europa.eu/efsajournal.htm.

      PIELIKUMS
      Īstenošanas regulas (ES) Nr. 540/2011 pielikuma A daļas 259. rindu attiecībā uz darbīgo vielu Z,Z,Z,Z-7,13,16,19-dokosatetraēn-1-ilizobutirāts aizstāj ar šādu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “259

                     Z,Z,Z,Z-7,13,16,19-dokosatetraēn-1-ilizobutirāts

                        CAS Nr. 135459-81-3

                        CIPAC: 973

                     Z,Z,Z,Z-7,13,16,19-dokosatetraēn-1-ilizobutirāts

                     ≥ 90 %

                     2009. gada 1. septembris

                     2019. gada 31. augusts

                     A DAĻA.
                     Var atļaut izmantot tikai kā atraktantu.
                     B DAĻA.
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus pārskata ziņojumā par Z,Z,Z,Z-7,13,16,19-dokosatetraēn-1-ilizobutirātu (SANCO/2650/2008) un jo īpaši tā I un II papildinājumu, ko pabeigusi Augu, dzīvnieku, pārtikas aprites un dzīvnieku barības pastāvīgā komiteja.
                     Izmantošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz apstiprinošu informāciju par:

                                 1)

                                 rūpnieciski ražotā tehniskā materiāla specifikāciju, tostarp informāciju par būtiskiem piemaisījumiem,

                                 2)

                                 risku attiecībā uz lietotājiem, strādniekiem un tuvumā esošām personām,

                                 3)

                                 vielas apriti un uzvedību vidē,

                                 4)

                                 nemērķa organismu eksponētības riska novērtējumu.

                           Pieteikuma iesniedzējs 1. punktā minēto informāciju iesniedz Komisijai, dalībvalstīm un iestādei līdz 2015. gada 30. jūnijam, savukārt 2., 3. un 4. punktā minēto informāciju – līdz 2016. gada 31. decembrim.”


title: Komisijas Īstenošanas regula (ES) Nr. 637/2012 ( 2012. gada 13. jūlijs ), ar ko groza Īstenošanas regulu (ES) Nr. 540/2011 attiecībā uz darbīgo vielu dzelzs sulfāta, dzīvnieku vai augu izcelsmes repelentu (pēc smaržas)/neapstrādātas taleļļas un dzīvnieku vai augu izcelsmes repelentu (pēc smaržas)/taleļļas darvas apstiprināšanas nosacījumiem  Dokuments attiecas uz EEZ

text:
               14.7.2012

               LV

               Eiropas Savienības Oficiālais Vēstnesis

               L 186/20

         KOMISIJAS ĪSTENOŠANAS REGULA (ES) Nr. 637/2012
   (2012. gada 13. jūlijs),
   ar ko groza Īstenošanas regulu (ES) Nr. 540/2011 attiecībā uz darbīgo vielu dzelzs sulfāta, dzīvnieku vai augu izcelsmes repelentu (pēc smaržas)/neapstrādātas taleļļas un dzīvnieku vai augu izcelsmes repelentu (pēc smaržas)/taleļļas darvas apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Darbīgās vielas dzelzs sulfāts, dzīvnieku vai augu izcelsmes repelenti (pēc smaržas)/neapstrādāta taleļļa un dzīvnieku vai augu izcelsmes repelenti (pēc smaržas)/taleļļas darva ar Komisijas Direktīvu 2008/127/EK (2) tika iekļautas Padomes Direktīvas 91/414/EEK (3) I pielikumā saskaņā ar procedūru, kas paredzēta 24.b pantā Komisijas 2004. gada 3. decembra Regulā (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (4). Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šīs vielas ir apstiprinātas saskaņā ar minēto regulu, un tās ir uzskaitītas Komisijas 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (5), pielikuma A daļā.

               (2)

               Saskaņā ar Regulas (EK) Nr. 2229/2004 25.a pantu Eiropas Pārtikas nekaitīguma iestāde (turpmāk “iestāde”) 2011. gada 16. decembrī iesniedza Komisijai savus secinājumus attiecībā uz pārskata ziņojuma projektiem par dzelzs sulfātu (6), dzīvnieku vai augu izcelsmes repelentiem (pēc smaržas)/neapstrādātu taleļļu (7) un dzīvnieku vai augu izcelsmes repelentiem (pēc smaržas)/taleļļas darvu (8). Šos pārskata ziņojumu projektus un iestādes secinājumus dalībvalstis un Komisija pārskatīja Pārtikas aprites un dzīvnieku veselības pastāvīgajā komitejā un 2012. gada 1. jūnijā tos pabeidza kā Komisijas pārskata ziņojumus par dzelzs sulfātu, dzīvnieku vai augu izcelsmes repelentiem (pēc smaržas)/neapstrādātu taleļļu un dzīvnieku vai augu izcelsmes repelentiem (pēc smaržas)/taleļļas darvu.

               (3)

               Iestāde pieteikuma iesniedzējiem paziņoja savus secinājumus par dzelzs sulfātu, dzīvnieku vai augu izcelsmes repelentiem (pēc smaržas)/neapstrādātu taleļļu un dzīvnieku vai augu izcelsmes repelentiem (pēc smaržas)/taleļļas darvu, un Komisija uzaicināja pieteikuma iesniedzējus iesniegt piezīmes par pārskata ziņojumiem.

               (4)

               Ir apstiprināts, ka darbīgās vielas dzelzs sulfāts, dzīvnieku vai augu izcelsmes repelenti (pēc smaržas)/neapstrādāta taleļļa un dzīvnieku vai augu izcelsmes repelenti (pēc smaržas)/taleļļas darva ir uzskatāmas par apstiprinātām atbilstoši Regulai (EK) Nr. 1107/2009.

               (5)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, ir jāgroza dzelzs sulfāta, dzīvnieku vai augu izcelsmes repelentu (pēc smaržas)/neapstrādātas taleļļas un dzīvnieku vai augu izcelsmes repelentu (pēc smaržas)/taleļļas darvas apstiprināšanas nosacījumi. Jo īpaši lietderīgi ir pieprasīt papildu apstiprinošu informāciju par minētajām darbīgajām vielām.

               (6)

               Tāpēc attiecīgi būtu jāgroza Regulas (ES) Nr. 540/2011 pielikums.

               (7)

               Pirms šīs regulas piemērošanas būtu jāatvēl atbilstīgs laikposms, lai dalībvalstis, pieteikumu iesniedzēji un augu aizsardzības līdzekļu atļauju turētāji varētu izpildīt prasības, kas izriet no apstiprināšanas nosacījumu grozījumiem.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Dalībvalstis saskaņā ar Regulu (EK) Nr. 1107/2009 līdz 2013. gada 1. maijam attiecīgā gadījumā groza vai atsauc spēkā esošās atļaujas tādu augu aizsardzības līdzekļu izmantošanai, kas satur dzīvnieku vai augu izcelsmes repelentus (pēc smaržas)/neapstrādātu taleļļu kā darbīgo vielu, lai nodrošinātu to atbilstību šīs regulas pielikumam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. novembra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 344, 20.21.2008., 89. lpp.

      (3)  OV L 230, 19.8.1991., 1. lpp.

      (4)  OV L 379, 24.12.2004., 13. lpp.

      (5)  OV L 153, 11.6.2011., 1. lpp.

      (6)  Conclusion on the peer review of the pesticide risk assessment of the active substance iron sulfate. The EFSA Journal 2012; 10(1):2521. Pieejams tiešsaistē: www.efsa.europa.eu/efsajournal.htm.

      (7)  Conclusion on the peer review of the pesticide risk assessment of the active substance tall oil crude. The EFSA Journal 2012; 10(2):2543. Pieejams tiešsaistē: www.efsa.europa.eu/efsajournal.htm.

      (8)  Conclusion on the peer review of the pesticide risk assessment of the active substance tall oil pitch. The EFSA Journal 2012; 10(2):2544. Pieejams tiešsaistē: www.efsa.europa.eu/efsajournal.htm.

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  pielikuma A daļas 235. rindu attiecībā uz darbīgo vielu “dzelzs sulfāts” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprinājuma datums

                              Apstiprinājuma beigu datums

                              Īpaši noteikumi

                              “235

                                 Dzelzs sulfāts

                                          Bezūdens dzelzs (II) sulfāts: CAS Nr. 7720-78-7

                                          Dzelzs (II) sulfāta monohidrāts: CAS Nr. 17375-41-6

                                          Dzelzs (II) sulfāta heptahidrāts: CAS Nr. 7782-63-0

                                 CIPAC Nr. 837

                              Dzelzs (II) sulfāts
                              vai
                              dzelzs(2+) sulfāts

                              Bezūdens dzelzs (II) sulfāts: ≥ 350 g/kg kopējā dzelzs.
                              Būtiski piemaisījumi:

                                          arsēns, 18 mg/kg

                                          kadmijs, 1,8 mg/kg

                                          hroms, 90 mg/kg

                                          svins, 36 mg/kg

                                          dzīvsudrabs, 1,8 mg/kg

                                    izteikts, pamatojoties uz bezūdens formu

                              2009. gada 1. septembris

                              2019. gada 31. augusts

                              A   DAĻA
                              Var atļaut lietot tikai kā herbicīdu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par dzelzs sulfātu (SANCO/2616/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Šajā vispārējā novērtējumā dalībvalstis īpašu uzmanību pievērš:

                                          —

                                          lietotāja apdraudējumam;

                                          —

                                          uz apstrādātas kūdras spēlējošos bērnu/iedzīvotāju apdraudējumam;

                                          —

                                          virszemes ūdeņu un ūdens organismu apdraudējumam.

                                    Lietošanas nosacījumos vajadzības gadījumā norāda, ka jāveic riska mazināšanas pasākumi un jālieto atbilstoši individuālās aizsardzības līdzekļi. Pieteikuma iesniedzējs iesniedz dalībvalstīm, Komisijai un iestādei apstiprinošu informāciju par rūpnieciski ražotā tehniskā materiāla specifikāciju atbilstību dokumentācijā par toksicitāti izmantotā testa materiāla specifikācijām.
                              Attiecīgās dalībvalstis nodrošina, ka pieteikuma iesniedzējs šo informāciju Komisijai iesniedz līdz 2013. gada 1. maijam.”

                  2)

                  pielikuma A daļas 250. rindu attiecībā uz darbīgo vielu “dzīvnieku vai augu izcelsmes repelenti (pēc smaržas)/neapstrādāta taleļļa” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (2)

                              Apstiprinājuma datums

                              Apstiprinājuma beigu datums

                              Īpaši noteikumi

                              “250

                                 Dzīvnieku vai augu izcelsmes repelenti (pēc smaržas)/neapstrādāta taleļļa

                                 CAS Nr. 8002-26-4

                                 CIPAC Nr. 911

                              Nav pieejams

                              Turpmāk minētajos kvalitatīvajos parametros ir ietverta dzīvnieku vai augu izcelsmes repelentu (pēc smaržas)/neapstrādātas taleļļas specifikācija

                                          skābes skaitlis: min. 125 mgKOH/g

                                          ūdens saturs: maks. 2 %

                                          kolofonijskābes saturs: min. 35 % (ierosinātais)

                                          pelnu saturs: maks. 0,2 %

                                          pH: apm. min. 5,5

                                          nepārziepjojamās vielas: maks. 12 %

                                          brīvās minerālskābes: maks. 0,02 %

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu, ko uzklāj, lietojot cimdus vai otu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par dzīvnieku vai augu izcelsmes repelentiem (pēc smaržas)/neapstrādātu taleļļu (SANCO/2631/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Novērtējot pieteikumus, kas iesniegti, lai saņemtu atļauju lietot dzīvnieku vai augu izcelsmes repelentus (pēc smaržas)/neapstrādātu taleļļu saturošus augu aizsardzības līdzekļus citādi nekā repelentu mežsaimniecībā, dalībvalstis pievērš īpašu uzmanību Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas piešķiršanas tiktu iesniegta visa vajadzīgā informācija.
                              Šajā vispārējā novērtējumā dalībvalstis īpašu uzmanību pievērš:

                                          —

                                          lietotāju, darbinieku un apkārtējo cilvēku aizsardzībai;

                                          —

                                          sugu, kas nav mērķsugas, apdraudējumam.

                                    Lietošanas nosacījumos vajadzības gadījumā norāda, ka jāveic riska mazināšanas pasākumi.
                              Attiecīgās dalībvalstis pieprasa iesniegt apstiprinošu informāciju par:

                                          (a)

                                          rūpnieciski ražotā tehniskā materiāla specifikāciju atbilstību dokumentācijā par toksicitāti izmantotā testa materiāla specifikācijām;

                                          (b)

                                          dzīvnieku vai augu izcelsmes repelentu (pēc smaržas)/neapstrādātas taleļļas toksikoloģisko iedarbību.

                                    Attiecīgās dalībvalstis nodrošina, ka pieteikuma iesniedzējs a) punktā minēto informāciju Komisijai iesniedz līdz 2013. gada 1. maijam un b) punktā minēto informāciju – līdz 2014. gada 31. maijam.”

                  3)

                  pielikuma A daļas 251. rindu attiecībā uz darbīgo vielu “dzīvnieku vai augu izcelsmes repelenti (pēc smaržas)/taleļļas darva” aizstāj ar šādu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (3)

                              Apstiprinājuma datums

                              Apstiprinājuma beigu datums

                              Īpaši noteikumi

                              “251

                                 Dzīvnieku vai augu izcelsmes repelenti (pēc smaržas)/taleļļas darva

                                 CAS Nr. 8016-81-7

                                 CIPAC Nr. 912

                              Nav pieejams

                              Sarežģīts taukskābju esteru, kolofonija un neliela daudzuma sveķskābju dimēru un trimēru un taukskābju maisījums

                              2009. gada 1. septembris

                              2019. gada 31. augusts

                              A   DAĻA
                              Var atļaut izmantot tikai kā repelentu.
                              B   DAĻA
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā grozītā pārskata ziņojuma secinājumus par dzīvnieku vai augu izcelsmes repelentiem (pēc smaržas)/taleļļas darvu (SANCO/2632/2008) un jo īpaši tā I un II papildinājumu, ko 2012. gada 1. jūnijā pabeigusi Pārtikas aprites un dzīvnieku veselības pastāvīgā komiteja.
                              Novērtējot pieteikumus, kas iesniegti, lai saņemtu atļauju lietot dzīvnieku vai augu izcelsmes repelentus (pēc smaržas)/taleļļas darvu saturošus augu aizsardzības līdzekļus citādi nekā repelentu mežsaimniecībā, ko uzklāj, lietojot cimdus vai otu, dalībvalstis pievērš īpašu uzmanību Regulas (EK) Nr. 1107/2009 4. panta 3. punktā minētajiem kritērijiem un nodrošina, lai pirms šādas atļaujas piešķiršanas tiktu iesniegta visa vajadzīgā informācija.
                              Šajā vispārējā novērtējumā dalībvalstis īpašu uzmanību pievērš:

                                          —

                                          lietotāju, darbinieku un apkārtējo cilvēku aizsardzībai;

                                          —

                                          sugu, kas nav mērķsugas, apdraudējumam.

                                    Lietošanas nosacījumos vajadzības gadījumā norāda, ka jāveic riska mazināšanas pasākumi.
                              Attiecīgās dalībvalstis pieprasa iesniegt apstiprinošu informāciju par:

                                          (c)

                                          rūpnieciski ražotā tehniskā materiāla specifikāciju atbilstību dokumentācijā par toksicitāti izmantotā testa materiāla specifikācijām;

                                          (d)

                                          dzīvnieku vai augu izcelsmes repelentu (pēc smaržas)/taleļļas darvas toksikoloģisko ietekmi.

                                    Attiecīgās dalībvalstis nodrošina, ka pieteikuma iesniedzējs a) punktā minēto informāciju Komisijai iesniedz līdz 2013. gada 1. maijam un b) punktā minēto informāciju – līdz 2014. gada 31. maijam.”

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā par attiecīgo vielu.

         (2)  Sīkāka informācija par darbīgās vielas identitāti un specifikāciju ir sniegta pārskata ziņojumā par attiecīgo vielu.

         (3)  Sīkāka informācija par darbīgās vielas identitāti un specifikāciju ir sniegta pārskata ziņojumā par attiecīgo vielu.


title: Komisijas Īstenošanas regula (ES) Nr. 1201/2011 ( 2011. gada 18. novembris ) par atsevišķu preču klasifikāciju kombinētajā nomenklatūrā

text:
               23.11.2011

               LV

               Eiropas Savienības Oficiālais Vēstnesis

               L 305/8

         KOMISIJAS ĪSTENOŠANAS REGULA (ES) Nr. 1201/2011
   (2011. gada 18. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (TARIC kods)

                  Pamatojums

                  (1)

                  (2)

                  (3)

                  Šķidro kristālu displeja (LCD) panelis (t. s. “LCD modulis”) ar diagonāles izmēru aptuveni 66 cm (26 collas), kas sastāv no aktīvās matricas šķidro kristālu slāņa, kas iepildīts starp divām stikla loksnēm un aprīkots ar savienotājiem.
                  Starp pirmo stikla loksni un šķidro kristālu slāni atrodas plānkārtiņu tranzistorekrāna (TFT) matrica, kas nodrošina attiecīgo spriegumu pikseļiem.
                  Starp šķidro kristālu slāni un otro stikla loksni atrodas RGB filtrs, kas regulē attēla krāsas.
                  Panelim ir pierīkoti vairāki savienotāji slokšņu formā. Katrs savienotājs sastāv no miniatūrām integrālajām shēmām (t. s. “source drivers IC”), kas piestiprinātas pie lokanām iespiedshēmām. Ar “source drivers IC” ir savienotas iespiedshēmas plates (PCB). Šīs “source drivers IC” laiž cauri strāvu un vadības signālus, kā arī pārveido un nodod datus no PCB uz atsevišķajiem aktīvās šķidro kristālu matricas pikseļiem.
                  Moduli izmanto pozīcijas 8528 monitoru vai televīzijas uztvērējaparatūras ražošanā.

                  8529909244

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2. piezīmes b) punktu un KN kodu 8529, 8529 90 un 8529 90 92 un TARIC koda 8529909244 formulējumu.
                  Tā kā LCD modulis ir aprīkots ar source drivers IC, kas ir vairāk nekā elektriski savienojumi (t. i., strāvas pievadīšanai), nav iespējams to klasificēt pozīcijā 9013 pie aktīvās matricas šķidro kristālu ierīcēm (sk. arī HS 1. skaidrojumu par pozīciju 9013).
                  Tā kā modulis sastāv no TFT šķidro kristālu slāņa, kas iestrādāts starp divām stikla loksnēm un aprīkots ar elektronisku vadību pikseļu adresācijai, un to izmanto pozīcijas 8528 monitoru vai televīzijas uztvērējaparatūras ražošanai, tas tiek uzskatīts par detaļu, kas piemērota lietošanai vienīgi vai galvenokārt kopā ar pozīcijas 8528 aparatūru un kuras KN kods ir 8529 90 92.
                  Tāpēc šis izstrādājums klasificējams ar TARIC kodu 8529909244 kā LCD modulis, kas sastāv tikai no viena vai vairākām TFT stikla vai plastmasas šūnām, kuras nav apvienotas ar skārienjutīga ekrāna aprīkojumu, ar aizmugurapgaismojuma bloku vai bez tā, ar invertoriem vai bez tiem, un no vienas vai vairākām iespiedshēmas platēm ar elektronisku vadību tikai pikseļu adresācijai.


title: Komisijas Īstenošanas regula (ES) Nr. 629/2014 ( 2014. gada 12. jūnijs ), ar ko groza Īstenošanas regulu (ES) Nr. 540/2011 attiecībā uz darbīgās vielas metilnonilketona apstiprināšanas nosacījumiem  Dokuments attiecas uz EEZ

text:
               13.6.2014

               LV

               Eiropas Savienības Oficiālais Vēstnesis

               L 174/33

         KOMISIJAS ĪSTENOŠANAS REGULA (ES) Nr. 629/2014
   (2014. gada 12. jūnijs),
   ar ko groza Īstenošanas regulu (ES) Nr. 540/2011 attiecībā uz darbīgās vielas metilnonilketona apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 21. panta 3. punktā minēto otro alternatīvu un 78. panta 2. punktu,
   tā kā:

               (1)

               Ar Komisijas Īstenošanas regulu (ES) Nr. 608/2012 (2) grozīja Īstenošanas regulu (ES) Nr. 540/2011 (3) attiecībā uz darbīgās vielas metilnonilketona apstiprināšanas nosacījumiem, paredzot nosacījumu, ka pieteikuma iesniedzējs iesniedz turpmāku apstiprinošu informāciju pētījumu veidā attiecībā uz specifikāciju un atbilstošiem partijas datiem, kā arī apstiprinātām analīzes metodēm.

               (2)

               Pieteikuma iesniedzējs noteiktajā laikā ziņotājai dalībvalstij Beļģijai iesniedza papildu informāciju pētījumu veidā attiecībā uz specifikāciju un atbilstošiem partijas datiem, kā arī apstiprinātām analīzes metodēm.

               (3)

               Beļģija izvērtēja pieteikuma iesniedzēja iesniegto papildu informāciju. 2013. gada 25. novembrī tā šo novērtējumu kā pārskatītu novērtējuma ziņojuma projektu iesniedza pārējām dalībvalstīm, Komisijai un Eiropas Pārtikas nekaitīguma iestādei (turpmāk “iestāde”).

               (4)

               Dalībvalstis un Komisija pārskatīto novērtējuma ziņojuma projektu pārskatīja Pārtikas aprites un dzīvnieku veselības pastāvīgajā komitejā, un 2014. gada 16. maijā tas tika pabeigts kā Komisijas pārskata ziņojums par metilnonilketonu.

               (5)

               Komisija aicināja pieteikuma iesniedzēju sniegt piezīmes par metilnonilketona pārskata ziņojumu.

               (6)

               Komisija secināja, ka saskaņā ar apstiprinošo turpmāko informāciju šīs darbīgās vielas minimālā tīrības pakāpe būtu jānosaka 985 g/kg apmērā.

               (7)

               Tādēļ būtu attiecīgi jāgroza Īstenošanas regula (ES) Nr. 540/2011. Dalībvalstīm būtu jādod laiks, lai vajadzības gadījumā grozītu vai atsauktu atļaujas augu aizsardzības līdzekļiem, kas satur metilnonilketonu.

               (8)

               Ja attiecībā uz metilnonilketonu saturošiem augu aizsardzības līdzekļiem dalībvalstis saskaņā ar Regulas (EK) Nr. 1107/2009 46. pantu nosaka pagarinājuma periodu, šim periodam būtu jābeidzas ne vēlāk kā astoņpadsmit mēnešus pēc tam, kad šī regula stājas spēkā.

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļas 238. rindā par metilnonilketonu ailē “Tīrība” norādīto skaitli aizstāj ar “≥ 985 g/kg”.
   2. pants
   Pārejas pasākumi
   Dalībvalstis saskaņā ar Regulu (EK) Nr. 1107/2009 vajadzības gadījumā līdz 2015. gada 3. janvārim groza vai atsauc spēkā esošās atļaujas tādiem augu aizsardzības līdzekļiem, kas kā darbīgo vielu satur metilnonilketonu.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk 2016. gada 3. janvārī.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  Komisijas 2012. gada 6. jūlija Īstenošanas regula (ES) Nr. 608/2012, ar ko groza Īstenošanas regulu (ES) Nr. 540/2011 attiecībā uz darbīgo vielu – denatonija benzoāta, metilnonilketona un augu eļļu/krūzmētras eļļas – apstiprināšanas nosacījumiem (OV L 177, 7.7.2012., 19. lpp.).

      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).


title: Komisijas Īstenošanas regula (ES) Nr. 104/2013 ( 2013. gada 4. februāris ), ar ko groza Regulu (ES) Nr. 185/2010 attiecībā uz pasažieru un citu personu pārbaudi ar sprāgstvielu palieku detektoriem ( ETD ) kombinācijā ar rokas metāla detektoriem ( HHMD )  Dokuments attiecas uz EEZ

text:
               5.2.2013

               LV

               Eiropas Savienības Oficiālais Vēstnesis

               L 34/13

         KOMISIJAS ĪSTENOŠANAS REGULA (ES) Nr. 104/2013
   (2013. gada 4. februāris),
   ar ko groza Regulu (ES) Nr. 185/2010 attiecībā uz pasažieru un citu personu pārbaudi ar sprāgstvielu palieku detektoriem (ETD) kombinācijā ar rokas metāla detektoriem (HHMD)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1) un jo īpaši tās 4. panta 3. punktu,
   tā kā:

               (1)

               Komisijas 2009. gada 2. aprīļa Regula (EK) Nr. 272/2009, ar ko papildina vispārējos civilās aviācijas drošības pamatstandartus, kas izklāstīti Eiropas Parlamenta un Padomes Regulas (EK) Nr. 300/2008 pielikumā (2), paredz, ka īstenošanas noteikumos, kas jāpieņem saskaņā ar Regulas (EK) Nr. 300/2008 4. panta 3. punktu, personu (pasažieru un citu personu) pārbaudei drīkst atļaut izmantot sprāgstvielu palieku detektorus (ETD) un rokas metāla detektorus (HHMD).

               (2)

               Pieredze liecina, ka pasažieru un citu personu pārmeklēšana ar rokām ne vienmēr ir efektīvākais konkrētu personas ķermeņa daļu pārmeklēšanas veids, it sevišķi gadījumos, kad šīs ķermeņa daļas nav viegli pieejamas – piemēram, galvassegu, ģipša pārsēju vai protēžu gadījumā.

               (3)

               Izmēģinājumos ir pierādīts, ka šādos gadījumos efektīva ir ETD un HHMD kombinēta izmantošana. Turklāt ETD un HHMD izmantošana var atvieglot pārbaudes procesu un pārbaudītajām personām var šķist mērenāks pārbaudes veids nekā pārmeklēšana ar rokām, tādējādi uzlabojot pārbaudīto personu iespaidu par pārbaudes procesu.

               (4)

               Tāpēc ir lietderīgi un pamatoti atļaut izmantot šīs pārbaudes metodes to personas ķermeņa daļu pārbaudei, kuru pārmeklēšana ar rokām tiek uzskatīta par neefektīvu un/vai nevēlamu, piemēram, konkrētu galvassegu, ģipša pārsēju vai protēžu pārbaudei.

               (5)

               Šajā regulā ir ievērotas Eiropas Savienības Pamattiesību hartā noteiktās pamattiesības un principi, jo sevišķi cilvēka cieņas aizsardzība, ticības brīvība, diskriminācijas aizliegums, personu ar invaliditāti tiesības un tiesības uz brīvību un drošību. Minētās tiesības un principi ir ierobežoti tikai tādā mērā, kādā šo ierobežojumu noteikšanas patiess nolūks ir sasniegt vispārējas nozīmes mērķus un aizsargāt citu personu tiesības un brīvības, ievērojot minētās hartas 52. pantā paredzētos nosacījumus. Šī regula ir jāpiemēro saskaņā ar minētajām tiesībām un principiem.

               (6)

               Tādēļ būtu attiecīgi jāgroza Komisijas Regula (ES) Nr. 185/2010 (3).

               (7)

               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 300/2008 19. panta 1. punktu izveidotā Civilās aviācijas drošības komiteja,

         IR PIEŅĒMUSI ŠO REGULU.
   1. pants
   Regulas (ES) Nr. 185/2010 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. februārī

            Komisijas vārdā –

            priekšsēdētājs

         José Manuel BARROSO

      (1)  OV L 97, 9.4.2008., 72. lpp.

      (2)  OV L 91, 3.4.2009., 7. lpp.

      (3)  OV L 55, 5.3.2010., 1. lpp.

      PIELIKUMS
      Regulas (ES) Nr. 185/2010 pielikumu groza šādi:

                  1)

                  pielikuma 1.3.1.1. punktam pievieno šādu f) apakšpunktu:

                              “f)

                              sprāgstvielu palieku detektorus (ETD) kombinācijā ar rokas metāla detektoriem (HHMD).”;

                  2)

                  pielikuma 1.3.1.2. punktu aizstāj ar šādu:

                              “1.3.1.2.

                              Šā pielikuma 4.1.1.3.–4.1.1.6. un 4.1.1.10.–4.1.1.11. punkts attiecas uz tādu personu pārbaudi, kuras nav pasažieri.”;

                  3)

                  pielikuma 4.1.1.2. punktam pievieno šādu e) apakšpunktu:

                              “e)

                              sprāgstvielu palieku detektorus (ETD) kombinācijā ar rokas metāla detektoriem (HHMD).”;

                  4)

                  pielikumam pievieno jaunu 4.1.1.11. punktu šādā redakcijā:

                              “4.1.1.11.

                              Sprāgstvielu palieku detektorus (ETD) kombinācijā ar rokas metāla detektoriem (HHMD) drīkst izmantot tikai gadījumos, kad pārbaudītājs uzskata, ka konkrētas personas ķermeņa daļas pārmeklēšana ar rokām būtu neefektīva un/vai nevēlama.”